Saudiya Arabistoni hukumati o‘z fuqarolariga WikiLeaks portalida “Saudiya telegrammalari” loyihasi ostida chop etilgan maxfiy hujjatlarni o‘qimaslikni maslahat berdi.“Haqiqatga to‘g‘ri kelmaydigan va o‘z vataningiz xavfsizligiga ziyon yetkazishi mumkin bo‘lgan ma’lumotlar va hujjatlarni topish uchun turli saytlarga kirishdan ehtiyot bo‘ling”, deb aytilmoqda Saudiya Arabistoni Tashqi ishlar vazirligi rasmiy tvitterida. “Saudiya telegrammalari” loyihasi doirasida chop etilgan hujjatlar orasida qirollik Tashqi ishlar vazirligining butun dunyo bo‘ylab qirollik elchixonalari bilan olib borgan maxfiy yozishmalari, Saudiya Arabistoni turli davlat idoralari, jumladan, Ichki ishlar vazirligi va razvekda xizmatining hisobotlari mavjud. Hammasi bo‘lib portalda Saudiya Arabistoniga tegishli 70 mingdan ziyodroq hujjat chop etilgan.